ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኣስመራ ኣብ ዝካየድ ዘሎ ውድድር 'ዳርጋ ኩለን ሃገራት' ጥርዓን ኣቕሪበን 29 ነሓሰ 2019 መሪሕነት ውድድር ኩዕሶ እግሪ ሴካፋ ትሕቲ 15 ዓመት፡ ኣብ ድሮ ምዝዛም እቲ ኣብ ኣስመራ ክካየድ ዝቐነየ ፀወታ፡ ሎምዓልቲ መግለፂ ሂቡ ኣሎ። እቲ ፀወታ በቲ ዝተደለየሉ ኣገባብ ይኸይድ ምህላዉን ጽባሕ ብዕሊ ከምዝዛዘምን ድማ ገሊፁ። ኣብቲ ሎሚ ዓመት ዝተኻየደ ፀወታ ኩዕሶ እግሪ 10 ሃገራት ምብራቕን ማእከላይን ኣፍሪቃ፡ ዕድመ ተፃወትቲ ዓብዪ ኣዘራራቢ ጉዳይ ኮይኑ ኣሎ። ዳርጋ ኩሉን ሃገራት ጥርዓን ዘቕረባ እንተኾና ዛጊት ብፅሑፍ ዕላዊ ጥርዓን ግን ካብ ኢትዮጵያ ጥራሕ ከምዝተቐበሉ ላዕለዋይ ሓላፊ ሴካፋ ኒኮላስ ሙሰኜ ተዛሪቦም። "ኢትዮጵያ ተፃወትቲ ኡጋንዳ ልዕሊ 15 ዓመት ዕድመ ዘለዎም መናእሰይ ሒዛ ኢያ ቀሪባ ብምባል ከሲሳ ኣላ" ኢሎም። ብመሰረት እቲ ክሲ፡ ግቡእ ምርመራን ምፅራይን ከም ዝግበር ድማ መሪሕነት ሴካፋ ንጋዜጠኛታት ገሊፁ ኣሎ። ኬንያ፡ ንኤርትራውያን ገያሾ ኣብ መዓርፎ ነፈርቲ ቪዛ ክትህብ እያ ኣብ ነፋሪት፡ እናተዋዘየ "ቦምባ" ዝበለ ኢትዮጵያዊ ተኣሲሩ ቀዳማይ ሚኒስተር እስራኤል ነበር ዪሻክ ሻሚር፡ ምስ ኤርትራን ኢትዮጵያን ብኸመይ ይተኣሳሰር?
